Messier 66 - Wikipedia
(Aangestuur vanaf Arp 16)
Soort stelsel Oorgang-spiraalsterrestelsel
Regte klimming 11h 20m 15s
Deklinasie +12º 59' 30"
Afstand (ligjaar) 36 miljoen
Skynbare grootte 9,1 × 4,2 boogminute
Ander name M66, NGC 3627, UGC 6346, PGC 34695, Arp 16
Messier 66 of M66 (ook bekend as NGC 3627 en Arp 16) is ’n oorgang-spiraalsterrestelsel sowat 36 miljoen ligjare van die Aarde af in die sterrebeeld Leeu. Dit is in 1780 deur Charles Messier ontdek en in sy katalogus van komeetagtige voorwerpe opgeneem.
Die Leeu-drieling, met M66 regs onder, M65 regs bo en NGC 3628 links bo. (Bron: Scott Anttila)
M66 is sowat 95 duisend ligjare breed met opvallende stofbane en helder sterreswerms in sy spiraalarms. Dit vorm saam met Messier 65 en NGC 3628 die bekende Leeu-drieling, ’n klein groep sterrestelsels. Dit het ’n verwronge voorkoms vanweë ’n interaksie met NGC 3628 en in ’n mindere mate M65 sowat 80 miljoen jaar gelede.
Die swaartekrag-interaksie met sy buurstelsels het gelei tot:
’n Uiters hoë konsentrasie van sy sentrale massa;
’n Groot verhouding tussen molekule- en atoommassa;
’n Blok H I-materiaal wat nie saam met die stelsel draai nie en blykbaar uit een van die spiraalarms kom. Dit kan gesien word as ’n baie prominente spiraalarm en stofbaan-strukture, soos aanvanklik genoem in die Atlas of Peculiar Galaxies.
↑ 1,0 1,1 1,2 Zhang, Xiaolei; Wright, Melvyn; Alexander, Paul (1993). “High-Resolution CO and H i Observations of the Interacting Galaxy NGC 3627”. Astrophysical Journal 418: 100. doi:10.1086/173374.
SEDS: Messier 66
Messier 66 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Wikimedia Commons het meer media in die kategorie Messier 66.
Koördinate: 11h 20m 15.0s, +12° 59′ 30″
Ontsluit van "https://af.wikipedia.org/w/index.php?title=Messier_66&oldid=1890953"
Die bladsy is laas op 17 Januarie 2019 om 17:30 bygewerk.